**שרה סימיוני אזארו** (באיטלקית: **Sara Simeoni-Azzaro**; נולדה ב-19 באפריל 1953) היא אתלטית איטלקייה, אלופה אולימפית (מוסקבה 1980), אלופת אירופה (פראג 1978) ושיאנית עולם בקפיצה לגובה.

ביוגרפיה
--------

סימיוני נולדה בריבולי ורונס בוונטו (מחוז בצפון-מזרח איטליה).

באליפות אירופה באתלטיקה שנערכה בהלסינקי, פינלנד 1971 סיימה סימיוני במקום תשיעי בקפיצה לגובה בתוצאה של 1.78 מטר, המנצחת הייתה אילונה גוסנבאואר מאוסטריה (1.87 מטר).

באולימפיאדת מינכן (1972) סיימה סימיוני במקום שישי בקפיצה לגובה בתוצאה של 1.85 מטר, המנצחת הייתה אולריקה מייפארת בת ה-16 ממערב גרמניה שהשוותה את השיא העולמי, 1.92 מטר.

באליפות אירופה באתלטיקה שנערכה ברומא, איטליה 1974 זכתה סימיוני במדליית ארד בקפיצה לגובה בתוצאה של 1.89 מטר, אחרי רוזמרי אקרמן ממזרח גרמניה שקבעה שיא עולם חדש של 1.95 מטר ומילדה קרבנובה מצ'כוסלובקיה (1.91 מטר).

באולימפיאדת מונטריאול (1976) זכתה סימיוני במדליית כסף בקפיצה לגובה בתוצאה של 1.91 מטר, אחרי אקרמן שקבעה שיא אולימפי חדש של 1.93 מטר, ולפני שיאנית העולם הקודמת יורדנקה בלגובה מבולגריה (1.91 מטר).

### שיא עולם

בתחרות אתלטיקה שנערכה בברסיה, באוגוסט 1978 קבעה סימיוני בקפיצה לגובה שיא עולם חדש של 2.01 מטר, שיפור של ס"מ אחד לשיא העולם של אקרמן. שיא זה היה שיא איטליה עד לשנת 2007. חודש לאחר מכן, באליפות אירופה באתלטיקה שנערכה בפראג, צ'כוסלובקיה 1978 זכתה סימיוני במדליית זהב בקפיצה לגובה לאחר שהשוותה את שיאה העולמי, 2.01 מטר, לפני אקרמן (1.99 מטר) ובריג'יט הולצפל ממערב גרמניה (1.95 מטר). למעשה אקרמן עברה גובה של 2.01 מטר, אך בשל קפיצות הניצחון שלה על המזרן, הרף נפל והתוצאה לא אושרה.

### אלופה אולימפית

באולימפיאדת מוסקבה (1980) זכתה סימיוני במדליית זהב בקפיצה לגובה בשיא אולימפי חדש של 1.97 מטר, לפני אורסולה קילן מפולין (1.94 מטר) ויוטה קירסט ממזרח גרמניה (1.94 מטר). 

באליפות אירופה באתלטיקה שנערכה באתונה, יוון 1982 זכתה סימיוני במדליית ארד בקפיצה לגובה בתוצאה של 1.97 מטר, אחרי מייפארת ששיפרה את שיאה העולמי והעמידה אותו על 2.02 מטר וטמרה ביקובה מברית המועצות (1.97 מטר).

באולימפיאדת לוס אנג'לס (1984) זכתה סימיוני לשאת את דגל מדינתה בטקס הפתיחה. בתחרות עצמה היא זכתה במדליית כסף בקפיצה לגובה בתוצאה של 2.00 מטר, אחרי מייפארת שקבעה שיא אולימפי חדש של 2.02 מטר ולפני ג'וני הנטלי מארצות הברית (1.97 מטר).

סימיוני נשואה לארמיניו אזארו.

תארים והישגים
-------------

* בסך הכל זכתה סימיוני ב-14 תוארי אליפות של איטליה בקפיצה לגובה.

קישורים חיצוניים
----------------

ויקישיתוף מדיה וקבצים בנושא **שרה סימיוני** בוויקישיתוף

* שרה סימיוני, באתר הוועד האולימפי הבין-לאומי
* שרה סימיוני, באתר olympedia.org
* שרה סימיוני, באתר התאחדות האתלטיקה הבין-לאומית
* שרה סימיוני, באתר Track and Field (נשים)
* שרה סימיוני (אורכב 14.06.2013 בארכיון Wayback Machine), באתר *Sports123* (באנגלית)
* שרה סימיוני, באתר אנציקלופדיה בריטניקה (באנגלית)

|  אלופות אולימפיות - קפיצה לגובה (נשים) |
| --- |
| 

|  |
| --- |
| (1928): אתל קתרווד קנדהקנדה • (1932): ג'ין שיילי ארצות הבריתארצות הברית • (1936): איבויה צ'אק הונגריההונגריה • (1948): אליס קוצ'מן ארצות הבריתארצות הברית • (1952): אסתר ברנד דרום אפריקהדרום אפריקה • (1956): מילדרד מקדניאל ארצות הבריתארצות הברית • (1960): יולנדה באלאש רומניהרומניה • (1964): יולנדה באלאש רומניהרומניה • (1968): מילוסלבה רזקובה צ'כוסלובקיהצ'כוסלובקיה • (1972): אולריקה מייפארת מערב גרמניהמערב גרמניה • (1976): רוזמרי אקרמן מזרח גרמניהמזרח גרמניה • (1980): שרה סימיוני איטליהאיטליה • (1984): אולריקה מייפארת מערב גרמניהמערב גרמניה • (1988): לואיז ריטר ארצות הבריתארצות הברית • (1992): הייקה הנקל גרמניהגרמניה • (1996): סטפקה קוסטדינובה בולגריהבולגריה • (2000): ילנה ילסינה רוסיהרוסיה • (2004): ילנה סלסרנקו רוסיהרוסיה • (2008): טיה הלבאוט בלגיהבלגיה • (2012): אנה צ'יצ'רובה רוסיהרוסיה • (2016): רות בייטייה ספרדספרד • (2020): מריה לאסיצקנה הוועד האולימפי הרוסיהוועד האולימפי הרוסי |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14355618
* ICCU: CFIV028362
* VIAF: 90129493
* WorldCat: viaf-90129493

 |






[[קטגוריה:איטלקים שנולדו ב-1953]